open-index/open-wikipedia-markdown huggingface dataset:
Idaho Steelheads

**Idaho Steelheads** on yhdysvaltalainen jääkiekkoseura, joka on kotoisin Idahon osavaltion pääkaupungista Boisesta. Seura pelaa ECHL-liigassa kansallisen konferenssin läntisessä divisioonassa. Idaho Steelheads on voittanut ECHL:n mestaruuden kahdesti, 2004 ja 2007. Seura toimii farmijoukkueena NHL-seura Dallas Starsille ja AHL-seura Texas Starsille. Suomalaisista Miro Karjalainen, Tuomas Mikkonen ja Aki Seitsonen ovat edustaneet seuraa.

## Historia
### WCHL

Idaho Steelheads perustettiin vuonna 1996. Seura sai liittyä West Coast Hockey Leagueen neljän seuran laajennuksessa kaudeksi 1997–1998, ja saavutti ensimmäisellä kaudellaan divisioonansa viimeisen pudotuspelipaikan. Steelheads putosi ensimmäisellä kierroksella Anchorage Acesia vastaan. Kauden aikana seura pelasi kaksi harjoitusottelua venäläistä SKA Habarovskia vastaan.

Päävalmentaja Dave Langevin jätti Steelheadsin kaudella 1998–1999 ja hänet korvasi Clint Malarchuk, jonka johdolla seura pääsi kausina 1998–1999 ja 1999–2000 pudotuspeleihin, joskin pudoten aina ensimmäisellä kierroksella.

John Olver seurasi Malarchukia päävalmentaja kaudelle 2000–2001. Hänen johdossaan seuran tulokset alkoivat kohentua, ja Steelheads eteni aina finaaleihin, joissa hävisi San Diego Gullsille. Seuraavalla kaudella Steelheads hävisi finaaleissa Fresno Falconsille. Kausi 2002–2003 oli Steelheadsin historian paras runkosarjassa, mutta pudotuspeleissä seura putosi jo ensimmäisellä kierroksella.

### ECHL

West Coast Hockey League lopetti toimintansa kauteen 2002–2003, ja liigan joukkueet siirtyivät ECHL:ään. Idaho Steelheads voitti ensimmäisellä ECHL-kaudellaan liigan mestaruuden Kelly Cupin. Seuraavalla kaudella Steelheads pudotettiin pudotuspelien ensimmäisellä kierroksella.

Kaudeksi 2005–2006 seuran uudeksi päävalmentajaksi tuli Derek Laxdal. Kyseisellä kaudella Steelheads putosi pudotuspelien toisella kierroksella.

Kaudella 2006–2007 Steelheads isännöi kauden ECHL:n tähdistöottelun. Samalla kaudella seura voitti toisen Kelly Cupin. Vain kolme edelleen aktiivista ECHL-seuraa on voittanut Kelly Cupin useammin kuin kerran.

Kahtena seuraavana vuonna Steelheads jatkoi pudotuspeliputkeaan, mutta putosi molempina kertoina ensimmäisellä kierroksella.

## Joukkue kaudella 2025–2026
*(Tilanne 20. marraskuuta 2025)*

### Valmennus & Joukkueenjohto
* **Päävalmentaja & Jääkiekkotoiminnanjohtaja:** Everett Sheen 
* **Apuvalmentaja:** Keenan Kelly 
* **Fysiikkavalmentaja:** Kailey Warren 
* **Huoltopäällikkö:** Khris Bestel 
* **Puheenjohtaja:** Eric Trapp 
* **Varapuheenjohtaja:** Michael DiPalma 
* **Toimitusjohtaja:** Steve Anderson 

*Lähde: EliteProspects*

## Lähteet

## Aiheesta muualla
*Joukkueen kotisivut
Trenton Titans

**Trenton Titans** oli yhdysvaltalainen jääkiekkoseura, joka pelasi ECHL-liigassa. Seura oli Philadelphia Flyersin ja Adirondack Phantomsin farmijoukkue. FHL-seura Danbury Whalers oli Trenton Titansin farmijoukkue.

## Historia

Vuonna 1996 ECHL antoi Trentonille oikeudet laajennusjoukkueeseen. Kaupunkiin perustettiin seura vuonna 1999 nimellä *Trenton Titans*. Jo kaudella 2000–2001 seura pelasi liigan finaaleissa. ECHL-liigan mestaruuden Kelly Cupin Titans voitti kaudella 2004–2005. Kauden 2005–2006 Titans toimi New York Islandersin farmijoukkueena ja seuraavalla kaudella Philadelphia Flyersin farmijoukkueena.

New Jersey Devils osti seuran vuonna 2007 ja seuran uudeksi nimeksi tuli Trenton Devils. Samalla seurasta tuli New Jerseyn farmijoukkue. Neljä vuotta myöhemmin seura sai uuden omistajan ja sen nimeksi palautettiin Trenton Titans. Samassa yhteydessä seura palasi Philadelphia Flyersin ECHL-yhteistyökumppaniksi.

## Nykyinen joukkue
*(Tilanne 30. heinäkuuta 2013)*

### Joukkueenjohto
* **Päävalmentaja:** Vince Williams 
* **Apuvalmentaja:** Todd Fedoruk 
* **Apuvalmentaja:** Joe Trotta 
* **Maalivahtivalmentaja:** Chris Kanaly 
* **Kuntovalmentaja:** Vince Malts 
* **Presidentti & Toimitusjohtaja:** Rich Lisk 
* **Vanhempi Neuvonantaja:** Scott Bertoli 

## Lähteet
Askolan vaakuna

**Askolan kunnanvaakuna** on saanut aiheensa Askolan historiasta. Myllynkivi muistuttaa pitäjän useista myllyistä ja sen ympäri maata kuuluisista leivistä. Ruusut viittavat Askolassa syntyneeseen ja siellä vaikuttaneeseen kirjailija Johannes Linnankoskeen, jonka tunnetuin teos oli *Laulu tulipunaisesta kukasta*.

Vaakunan on suunnitellut Olof Eriksson, ja se vahvistettiin käyttöön 14. marraskuuta 1956. Vaakunan heraldinen selitys on ”hopeakentässä myllynkivi, josta kasvaa kolme ruusua; kaikki punaista.”

## Lähteet
*
Sitä saa mitä tilaa

**Sitä saa mitä tilaa** on Yölinnun kuudes studioalbumi, ja se on julkaistu vuonna 2001. Albumin on tuottanut Esa Nieminen. Levyn tunnetuimmat kappaleet ovat nimikkokappale *Sitä saa mitä tilaa* lisäksi *Moottoripyörä on moottoripyörä*, *Rakkaus on sininen*, *Sukuvika – suksi ei luista*, *Se jokin sinulla on* ja *Rilluttele yö*. Levy on yhtyeen tunnetuimpia levyjä. Se rikkoi kultalevyrajan kaksi viikkoa ilmestymisensä jälkeen ja  platinalevyrajan marraskuussa 2001.

Albumi nousi Suomen virallisen listan sijalle 3.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Simo Silmu – laulu, haitari, urut, taustalaulu
* Matti Silmu – rytmikitara 
* Markus Kuusijoensuu – soolo- ja bassokitara
* Saku Mansikkamäki – rummut

## Lähteet

## Aiheesta muualla
* Sitä saa mitä tilaa discogs.com-sivustolla
The Rookie

**The Rookie** ja **The Rookies** voi tarkoittaa seuraavia asioita:

### Taide ja kirjat
* *The Rookie*, Norman Rockwellin maalaus vuodelta 1957.
* *The Rookie*, Scott Siglerin tieteisromaani vuodelta 2009.

### Elokuvat
* *[[The Rookie (vuoden 1959 elokuva)|The Rookie]]*, yhdysvaltalainen elokuva vuodelta 1959
* *[[The Rookie – tulokas]]* (*The Rookie*), yhdysvaltalainen elokuva vuodelta 1990
* *[[The Rookie – syntynyt syöttämään]]* (*The Rookie*), yhdysvaltalainen elokuva vuodelta 2002

### Sarjat
* *[[The Rookies (televisiosarja)|The Rookies]]*, vuosina 1972–1976 esitetty yhdysvaltalainen poliisisarja.
* *[[The Rookie (web-sarja)|The Rookie]]*, *24*-televisiosarjasta tehty spin-off-sarja.
* *[[The Rookie (televisiosarja)|The Rookie]]*, vuonna 2017 ABC:n tilaama yhdysvaltalainen rikossarja.
Cristina Bontaș

**Cristina Bontaș** (s. 5. joulukuuta 1973 Bacău) on entinen romanialainen telinevoimistelija ja olympiamitalisti.

Bontaș saavutti Barcelonan 1992 olympialaisissa hopeaa telinevoimistelun joukkuekilpailussa sekä pronssia permannolla tasapistein 9,912 Tatjana Gutsun ja Shannon Millerin kanssa. Neliottelussa hän sijoittui neljänneksi 39,674 pisteellä ja puomilla samoin neljänneksi 9,875 pisteellä.

Stuttgartin MM-kilpailuissa 1989 Bontaș saavutti hopeaa hypyssä ja joukkuekilpailussa sekä pronssia permannolla. Indianapolisin MM-kilpailuissa 1991 hän voitti kultaa permannolla ja saavutti pronssia moniottelussa ja joukkuekilpailussa.

Brysselin EM-kilpailuissa 1989 Bontaș saavutti pronssia permannolla ja hypyssä. Ateenan EM-kilpailuissa 1990 hän saavutti hopeaa hypyssä.

## Lähteet
* 
* 
* 

### Viitteet
True Crime

**True Crime** voi tarkoittaa ainakin seuraavia:
* Englanninkielinen nimitys tosielämän rikoksista, joista kerrotaan tietokirjallisuudessa, elokuvassa tai televisiosarjassa

* *[[True Crime (Zeken albumi)|True Crime]]*, Zeken live-albumi vuodelta 1999
* *[[True Crime (Vilma Alinan albumi)|True Crime]]*, Vilma Alinan albumi vuodelta 2021
* *[[True Crime (pelisarja)|True Crime]]*, videopelisarja:
** *[[True Crime: Streets of LA]]*, vuoden 2003 videopeli
** *[[True Crime: New York City]]*, vuoden 2005 videopeli, jatko-osa *Streets of LA:lle*
** *[[True Crime: Hong Kong]]*, peruutettu videopeli
* *[[Tosi rikoksia]]* (alkuperäinen nimi *True Crime*), vuoden 1996 elokuva, jonka pääosassa on Alicia Silverstone
* *[[Pahin rikos]]* (alkuperäinen nimi *True Crime*), vuoden 1999 elokuva, jonka pääosassa on Clint Eastwood.
Jelena Šušunova

**Jelena Lvovna Šušunova** (, 23. toukokuuta 1969 Leningrad – 16. elokuuta 2018 Pietari) oli neuvostoliittolainen telinevoimistelija ja olympiavoittaja. Hän saavutti Soulin 1988 olympialaisten telinevoimisteluissa neljä mitalia ja voitti vuosina 1985 ja 1987 yhteensä viisi maailmanmestaruutta ja viisi Euroopan-mestaruutta.

Soulin 1988 olympialaisissa Šušunova voitti kultaa joukkuekilpailussa sekä pistein 79,662 moniottelussa. Hopeaa hän sai puomilla pistein 19,875 ja pronssia nojapuilla pistein 19,962. Permannolla hän sijoittui seitsemänneksi 19,575 pisteellä ja hypyssä kahdeksanneksi 19,712 pisteellä.

Šušunova voitti Montrealin MM-kilpailuissa 1985 kultaa joukkuekilpailussa, moniottelussa ja hypyssä. Permannolla hän sai hopeaa ja puomilla pronssia. Rotterdamin MM-kilpailuissa 1987 hän voitti kultaa hypyssä ja permannolla. Hopeaa hän saavutti joukkuekilpailussa, moniottelussa ja puomilla sekä pronssia nojapuilla.

Helsingin EM-kilpailuissa 1985 Šušunova voitti kultaa moniottelussa, permannolla, hypyssä ja nojapuilla. Ainoastaan puomilla hän jäi pronssille. Moskovan EM-kilpailuissa 1987 hän voitti kultaa hypyssä ja sai pronssia moniottelussa.

## Lähteet
* 
* 
* 

### Viitteet
Kuopion maalaiskunnan vaakuna

**Kuopion maalaiskunnan vaakuna** on saanut aiheensa vuonna 1549 perustetun pitäjän historiasta koko Pohjois-Savon emäpitäjänä. Niinpä maakunnan vaakunan jousiaihe on valittu tunnukseksi myös maalaiskunnan vaakunaan.

Vaakunan selitys on ”mustassa kentässä kolme kultaista jännittämätöntä käsijousta alakkain.” Vaakunan on suunnitellut Olof Eriksson, ja se vahvistettiin käyttöön 10. syyskuuta 1953. Vaakuna muuttui epäviralliseksi kotiseutuvaakunaksi 1969 Kuopion maalaiskunnan yhdistyessä suurimmaksi osaksi Kuopion kaupunkiin lukuun ottamatta kahta Siilinjärveen liitettyä kylää.

## Lähteet
*
Charles Templon

**Charles Templon** (s. ) on ranskalainen näyttelijä. Templon on näytellyt TV-sarjassa *[[Kesärakkaus]]*, jossa hänen roolihahmonsa on Alex Nelka. Sarjaa on tehty vuosina 2007 ja 2008.

Ylioppilaaksi päästyä Templonin oli tarkoitus opiskella oikeustiedettä, mutta opinnot Pariisin yliopistossa Nanterressa tyssäsivät alkuunsa.

## Lähteet

## Aiheesta muualla
*
Riistaveden vaakuna

**Riistaveden vaakuna** on pohjoissavolaisen Riistaveden vaakuna. Se on niin sanottu puhuva vaakuna, eli vaakunan sisältö viittaa Riistaveden nimeen: Aaltokoroinen tyviö viittaa veteen ja atrain yhdistyy kaloihin, vesien ”riistaan”.

Vaakunan selitys on ”mustassa kentässä aaltokoroisesta hopeatyviöstä nouseva kolmipiikkinen kulta-atrain.” Vaakunan on suunnitellut Kaj Kajander, ja se vahvistettiin käyttöön 17. huhtikuuta 1964. Vaakuna jäi epäviralliseksi kotiseutuvaakunaksi vuonna 1973 Riistaveden liityttyä Kuopion kaupunkiin.

## Lähteet
*
Josh Green

**Joshua Green** (s. 16. marraskuuta 1977 Camrose, Alberta, Kanada) on uransa jo lopettanut kanadalainen jääkiekkoilija, joka pystyi pelaamaan sekä vasempana laitahyökkääjänä että keskushyökkääjänä.

## Ura
Green pelasi vuosina 1993–1997 WHL:ää Medicine Hat Tigersissa, Swift Current Broncosissa ja Portland Winterhawksissa. Kaudella 1997–1998 hän pelasi puolen kautta AHL:n Fredericton Canadiensissa. Seuraavalla kaudella Green pelasi AHL:ää Springfield Falconsissa ja NHL:ää Los Angeles Kingsissä. Kaudella 1999–2000 hän pelasi AHL:n Lowell Lock Monstersissa ja NHL:n New York Islandersissa.

Kaudella 2000–2001 Green pelasi AHL:ää Hamilton Bulldogsissa kahden runkosarjaottelun verran ja NHL:ää Edmonton Oilersissa kolmen pudotuspeliottelun verran. Seuraavan kauden hän vietti kokonaisuudessaan Oilersissa. Kaudella 2002–2003 Green pelasi 20 ottelua Oilersissa, neljä ottelua New York Rangersissä ja 21 ottelua Washington Capitalsissa. Seuraavalla kaudella hän pelasi AHL:ää Lowell Lock Monstersissa sekä NHL:ää Calgary Flamesissä ja New York Rangersissä. Työsulkukauden 2004–2005 Green vietti kokonaisuudessaan AHL:n Manitoba Moosessa. Seuraavalla kaudella hän pelasi AHL:ää Manitoba Moosessa ja NHL:ää Vancouver Canucksissa, jossa vietti koko kauden 2006–2007.

Kauden 2007–2008 Green edusti Itävallan pääsarjan Red Bull Salzburg EC:tä. Seuraavalla kaudella hän pelasi AHL:ää Iowa Chopsissa ja NHL:ää Anaheim Ducksissa. Kauden 2009–2010 Green edusti Elitserienin Modoa. Seuraavalla kaudella hän pelasi AHL:n Syracuse Crunchissa ja NHL:n Anaheim Ducksissa.

Kaudella 2011–2012 Green pelasi AHL:ää Oklahoma City Baronsissa ja NHL:ää Edmonton Oilersissa. Seuraavan kauden hän vietti kokonaisuudessaan AHL:n Oklahoma City Baronsissa ja toimi myös joukkueen kapteenina.

Kaudet 2013–2015 Green edusti Tapparaa ja kaudet 2015–2017 KooKoota.

## Tilastot

## Lähteet
*
*

### Viitteet
Trevor Kidd

**Trevor Kidd** (s. 26. maaliskuuta 1972, Dugald, Manitoba) on entinen kanadalainen jääkiekkomaalivahti. Hän pelasi NHL:ssä neljässä seurassa. Uransa loppuvuosina hän pelasi DEL-liigassa.
Doug Lynch

**Doug Lynch** (s. 4. huhtikuuta 1983 North Vancouver, Brittiläinen Kolumbia) on kanadalainen jääkiekkoilija, joka siirtyi tammikuussa 2013 Itävallan pääsarjan EC Red Bull Salzburgiin. Pelipaikaltaan hän on puolustaja ja mailakätisyys vasen. Hän on pelannut ennen NHL:ssä Edmonton Oilersissa ja Itävallan pääsarjassa Vienna Capitalsissa ja Elitserienin Frölundassa

## Lähteet
*
Karl Stewart

**Karl Stewart** (s. 30. kesäkuuta 1983 Aurora, Ontario) on kanadalainen entinen jääkiekkoilija, pelipaikaltaan keskushyökkääjä. Stewartia ei koskaan oltu varattu NHL:ään, mutta hän pelasi urallaan neljä kautta NHL-liigassa edustaen neljää eri seuraa. Hän pelasi urallaan pääsääntöisesti NHL-seurojen farmijoukkueissa. Vuonna 2009 hän lähti Saksaan kuudeksi vuodeksi pelaamaan Straubing Tigersiin. Hän teki sopimuksen kaudeksi 2015–2016 itävaltalaisen Vienna Capitalsin kanssa, mutta saikin töitä NHL:n kykyjenetsijänä ja päättikin lopettaa ammattilaisuransa kesällä 2015.

## Lähteet
Nikolai Antropov

**Nikolai Aleksandrovitš Antropov** (, s. 18. helmikuuta 1980 Öskemen, Kazakstanin SNT, Neuvostoliitto) on kazakstanilais-kanadalainen ammattilaisuransa päättänyt jääkiekkoilija. Hän pelasi uransa kaksi viimeistä KHL-joukkue Barys Astanassa, jossa päätti uransa kevääseen 2015. Ulottuva keskushyökkääjä pystyi tavittaessa myös fyysiseen peliin.

## Ura
Antropov pelasi ensimmäiset miesten pelinsä jo 16-vuotiaana kotikaupunkinsa joukkueessa, Torpedo Ust-Kamenogorskissa kaudella 1996–1997 Venäjän kakkosliigassa. Hän pelasi joukkueessa myös kaudella 1997–1998.  Toronto Maple Leafs varasi Antropovin koko tilaisuuden kymmenentenä varauksena, mitä pidettiin yllätyksellisenä. Antropov oli ennen varauspäivää listattu vasta 17. lupaavimmaksi eurooppalaiseksi kenttäpelaajaksi, mutta Toronto varasi hänet jo toisena eurooppalaisista. Kauden 1998–1999 Antropov pelasi Venäjän jääkiekon superliigassa, Moskovan Dynamon riveissä.

Vuonna 1999 Antropov siirtyi Toronto Maple Leafsiin. Hän ehti pelata AHL:n St. John's Maple Leafsissa, kun Toronto kutsui hänet ylös farmijoukkueesta. Antropov pelasi ensimmäisellä kaudellaan NHL:ssä 66 ottelua ja teki niissä tehot 12+18=30. Antropovin tulokaskausi päättyi polvivammaan, ja leikkauksesta toipuminen vaikutti hänen toiseen kauteensa Torontossa. Kauden 2001–2002 alussa hänet lähetettiin St. John'siin hakemaan parempaa kuntoa. Antropov tekikin AHL:ssa 34 ottelussa 35 pistettä. Torontossa hän pelasi kuitenkin vain 11 ottelua, kun joutui helmikuussa 2002 jälleen polvileikkaukseen.

Kaudella 2002–2003 Antropov ylitti henkilökohtaiset piste-ennätyksensä, jotka oli tehnyt tulokaskaudellaan. Antropov teki 16+29=45 pistettä.  Antropov pelasi Venäjän pääsarjassa kahdessa joukkueessa. Hän aloitti Ak Bars Kazanissa, mutta siirtyi kymmenen ottelun jälkeen Lokomotiv Jaroslavliin. Työsulun jälkeisinä kausina Antropov taisteli loukkaantumisten kanssa. Kaudella 2005–2006 hän pelasi 57 ottelua ja kaudella 2006–2007 54 ottelua.

Kaudella 2007–2008 Antropov rikkoi piste-ennätyksensä, kun hän teki 56 pistettä 72 ottelussa. Seuraavalla kaudella Antropov ylitti tuonkin pistemäärän kolmella pisteellä. Hänet kaupattiin myös kauden aikana Torontosta New York Rangersiin, jossa pelasi loppukauden. Kesällä 2009 Antropov teki sopimuksen Atlanta Thrashersin kanssa. Kaudeksi 2011–2012 Thrashers myytiin Winnipegiin, jossa se jatkaa Jets-nimellä. 

Työsulun lykättyä NHL-kauden 2012–2013 alkua Antropov pelasi syksystä 2012 alkuvuoteen 2013 kazakstanilaisseura Barys Astanassa KHL:ssä. Elokuussa 2013 hän palasi Barysiin kaksivuotisella sopimuksella NHL-sopimuksensa päätyttyä. 

## Maajoukkueura
Antropov ei ole pelannut yksiäkään MM-kisoja, mutta edusti Kazakstania Torinon olympiakisoissa 2006. Hän pelasi myös alle 20-vuotiaiden MM-kisoissa 1999.

## Tilastot

## Lähteet

## Aiheesta muualla
*Nikolai Antropov Jatkoaika.comissa
Kōhei Uchimura

**Kōhei Uchimura** (, s. 3. tammikuuta 1989 Isahaya, Nagasakin prefektuuri) on japanilainen telinevoimistelija, olympiavoittaja ja maailmanmestari.

Uchimura saavutti kuusiottelun ja joukkuekilpailun olympiahopeaa Pekingissä 2008. Permannolla hän oli viides. Vuoden 2009 MM-kilpailuissa Uchimura voitti maailmanmestaruuden kuusiottelussa 2,575 pisteen erolla hopeamitalistiin. Lisäksi hän oli permannolla neljäs ja rekillä kuudes. Seuraavissa MM-kilpailuissa Uchimura uusi kuusiottelun mestaruutensa, saavutti hopeaa permannolla ja joukkuekilpailussa sekä pronssia nojapuilla. Tokion MM-kilpailuissa 2011 Uchimura voitti kolmannen peräkkäisen kuusiottelun maailmanmestaruuden kaikkien aikojen ensimmäisenä miestelinevoimistelijana. Hän voitti myös kultaa permannolta, hopeaa joukkuekilpailusta ja pronssia rekiltä sekä oli neljäs nojapuilla, viides hevosella ja kuudes renkailla.

Uchimura kilpaili toisissa olympialaisissaan Lontoossa 2012. Hän saavutti kolme mitalia, kultaa kuusiottelusta sekä hopeaa permannolta ja joukkuekilpailusta. Joukkuekilpailussa Japani jäi alun perin mitalisijojen ulkopuolelle, neljänneksi, mutta nousi hopealle tehtyään protestin Uchimuran saamista pisteistä hevosella. Antwerpenin MM-kilpailuissa 2013 hän voitti neljännen kerran kuusiottelun maailmanmestaruuden. Hän sai kultaa myös nojapuilla sekä pronssia permannolla ja rekillä. Nanningin MM-kilpailuissa 2014 hän voitti viidennen kerran peräkkäin kuusiottelun maailmanmestaruuden ja lisäksi hän sai hopeaa joukkuekilpailussa ja rekillä.

Uchimura voitti kuusiottelun, rekin ja joukkuekilpailun maailmanmestaruudet Glasgow'ssa 2015. Rio de Janeiron olympialaisissa 2016 hän saavutti kultaa kuusiottelussa ja joukkuekilpailussa sekä sijoittui viidenneksi permannolla. Dohan MM-kilpailuissa 2018 hän sai hopeaa rekillä ja pronssia joukkuekilpailussa..
   
## Lähteet
* Kohei Uchimura Biography and Olympic Results  Olympics at Sports-Reference.com 
* Uchimura Kohei FIG 

### Viitteet
Simpeleen vaakuna

**Simpeleen vaakuna** on saanut aiheensa kunnan kehityksestä. Siinä yhdistyvät maatalouspitäjän tunnuksina käytetyt apilat, kun taas hammasratas viittaa kunnan teollistumiseen. Vaakunan värit (punainen ja hopea) kertovat Simpeleen sijainnista Karjalan historiallisessa maakunnassa.

Vaakunan selitys on ”punaisessa kentässä yläreunaltaan sakarakoroinen kaarihirsi, saatteena kolme apilaa, kaksi kaarihirren ylä- ja yksi alapuolella; kaikki hopeaa.” Vaakunan on suunnitellut Ahti Hammar, ja se vahvistettiin käyttöön 25. toukokuuta 1955. Vaakuna jäi epäviralliseksi kotiseutuvaakunaksi 1973 Simpeleen yhdistyttyä Rautjärven kanssa.

## Lähteet
*
Sinilähde

**Sinilähde** on kaupunginosa Heinolassa.  Sinilähde sijaitsee noin 2 km Myllyojasta Heinolaan päin Ruotsalaisen rannalla Valtatie 4:n varrella. Heikki Siikosen suunnittelema Sinilähteen seurakuntatalo valmistui vuonna 1957. Hevossaarentiellä Sinilähteellä toimii K-Citymarket Heinola, jonka yhteydessä on Alko ja Postin pakettipiste. K-Citymarket on kesäaikaan suosittu kohde mökkiliikenteelle, jolloin kaupan myynti kohoaa lähes maan suurimmaksi (verrattuna muihin K-Citymarketteihin). Sinilähteelle avattiin keväällä 2021 uusi ala-aste, jossa samassa rakennuksessa toimii myös päiväkoti ja esiopetus.

## Lähteet
VantagePoint Capital Partners

**VantagePoint Capital Partners** on yhdysvaltalainen pääomasijoitusyhtiö, joka toimii tieto- ja viestintäteknologia-, terveys- ja cleantech -aloilla toimivien yritysten venture capital -rahoittajana. Yhtiöllä on toimintaa Pohjois-Amerikassa (toimistot Piilaaksossa ja Montrealissa) sekä Aasiassa (toimistot Hongkongissa ja Pekingissä) VantagePoint Capital Partners hallinnoi 4,5 miljardin dollarin sijoitusomaisuutta.

## Sijoituksia
*Better Place
*Klipsch Audio
*MySpace
*Protostar
*Pure Digital Technologies
*Tesla Motors

## Lähteet

## Aiheesta muualla
* VantagePoint Capital Partners
Painin maailmanmestaruuskilpailut 2002 (naisten paini)

**Vuoden 2002 [[painin maailmanmestaruuskilpailut]]** järjestettiin naispainin osalta Chalkídassa Kreikassa. Painoluokkia naisilla oli seitsemän.

## Mitalistit
### Naispaini

## Mitalitaulukko

## Lähteet
*Virallinen kisasivusto  
*FILAN:n tietokanta
FIN

**FIN** voi tarkoittaa seuraavia asioita:
*Suomi (ISO 3166-1 alpha-3-koodi: FIN)
*Finnair (ICAO-koodi: FIN)
*FIN-paketti TCP-protokollassa
Greylock Partners

**Greylock Partners** on yhdysvaltalainen pääomasijoitusyhtiö, joka toimii kuluttajaohjelmisto- ja yritysinfra-alan sekä puolijohdeteollisuuden varhaisen vaiheen yritysten venture capital -rahoittajana. Yhtiö on eräs alansa vanhimmista. Sen perustivat vuonna 1965 Bill Elfers ja Dan Gregory. Charlie Waite liittyi pian mukaan. Elfers ja Waite olivat alan ensimmäisen yrityksen American Research and Development Corporationin entisiä työntekijöitä. 

Greylock Partnersin päätoimipaikka on Piilaaksossa Menlo Parkissa. Yrityksellä on myös toimistot San Franciscon Bay Arealla, Bostonissa, San Mateon piirikunnassa (Kalifornia) sekä Israelissa ja Intiassa. Greylock Partners hallinnoi noin 2 miljardin dollarin sijoitusomaisuutta.

## Sijoituksia
*Digg
*DoubleClick
*Facebook
*LinkedIn
*Red Hat
*Staples

## Lähteet

## Aiheesta muualla
* Greylock Partners
Eliittikisat 2009

**[[Eliittikisat]]** järjestettiin vuonna 2009 viidellä paikkakunnalla: Kuortaneella, Lapualla, Lappeenrannassa, Joensuussa ja Lapinlahdella.

## Osakilpailut

### Kuortane

Kuortaneen eliittikisat järjestettiin 13. kesäkuuta 2009.

**Miehet**

**Naiset**

### Lapua

Lapuan eliittikisat järjestettiin 8. heinäkuuta 2009.

**Miehet**

**Naiset**

### Lappeenranta

Lappeenrannan eliittikisat järjestettiin 12. heinäkuuta 2009.

**Miehet**

**Naiset**

### Joensuu

Joensuun eliittikisat järjestettiin 22. heinäkuuta 2009.

**Miehet**

**Naiset**

### Lapinlahti

Lapinlahden eliittikisat järjestettiin 25. heinäkuuta 2009.

**Miehet**

**Naiset**

## Lähteet
Scooby Doo ja Loch Nessin hirviö

**Scooby-Doo ja Loch Nessin hirviö** () on vuonna 2004 suoraan DVD:lle julkaistu yhdysvaltalainen animaatioelokuva, joka perustuu animaatiohahmoon Scooby-Doohon. Se oli samalla järjestyksessään seitsemäs suoraan DVD:lle julkaistu Scooby-Doon elokuvasarjassa, jonka aloitti *[[Scooby-Doo ja saaren zombiet]]* vuonna 1998. Elokuvan ohjasivat Scott Jeralds ja Joe Sichta. Käsikirjoituksesta vastasivat George Doty IV, Ed Scharlach ja Mark Turosz, jotka loivat sen Joe Sichtan kirjoittaman tarinan pohjalta. Pääosassa ääninäyttelivät Frank Welker, Casey Kasem, Mindy Cohn ja Grey DeLisle.

Elokuva huomioitiin Annie-ehdokkuudella vuonna 2005 parhaan suoraan videolle julkaistun elokuvan kategoriassa. Se oli samalla ensimmäinen Scooby-Doo-elokuva, joka käytti vuoden 2002 ''Scooby-Doo'' televisiosarjan Mysteeri Oy:n asuja.

Suomessa elokuvan ensi-ilta nähtiin MTV3:lla 29. syyskuuta 2007.

## Äänirooleissa

## Lähteet
Worldview: The History of a Concept

**Worldview: The History of a Concept** on kristillisen maailmankuvan tutkijan David K. Nauglen kirja maailmankuvan käsitteen historiasta.

## Lähteet
Sininen hetki

**Sininen hetki** (ranskaksi *l'heure bleue*) on valoilmiö, joka on havaittavissa hämärässä sekä aamulla että illalla, varsinkin talvella, kun  auringon valoa siroaa epäsuorasti ilmakehän kautta. Valo on sinertävää, ei koska lyhyet aallonpituudet siroavat eniten, kuten usein edelleen väitetään, vaan otsonin aiheuttaman Chappuis-absorption takia. Sininen hetki kestää pohjoismaissa noin 40&nbsp;minuuttia (eteläisemmissä maissa lyhyemmin), eikä sitä esiinny joka ilta muun muassa pilvisyyden vuoksi.

Sinistä hetkeä on kuvattu, paljolti saamansa melankolisen sivumerkityksen yhteydessä, eri taiteenlajeissa, kuvataiteen lisäksi muun muassa kirjallisuudessa.

## Kirjallisuutta

* 

## Lähteet

* 
* 

### Viitteet
Halo 3: ODST

**Halo 3: ODST** on Xbox 360:lle vuonna 2009 julkaistu ensimmäisen persoonan ammuntapeli. Peli sijoittuu Master Chiefin maasta lähdön ja sinne paluun aikaisiin maan tapahtumiin. Pelissä on enemmän aseita, eri henkilöitä sekä mahdollisuus kantaa enemmän kranaatteja (kolme kranaattia) kerrallaan kuin *[[Halo 3]]*:ssa. Tapahtumat sijoittuvat *[[Halo 2]]*:n ja *Halo 3*:n tapahtumien väliin *New Mombasan* kaupunkiin. Päähenkilönä ei aiempien *Halo*-pelien tapaan ole biologisesti paranneltu supersotilas Master Chief (spartalainen), vaan tällä kertaa paikan ottaa ODST *(Orbital Drop Shock Trooper)* -erikoisjoukkojen tulokas (). Hänen suojansa ei palaudu hetken levon jälkeen, eikä ODST esimerkiksi hypi yhtä korkealle tai juokse yhtä nopeasti kuin Master Chief, eikä hän voi pitää käsissään kahta asetta. Tulokasta avustaa hänen muu tiiminsä, johon kuuluvat *Buck, Dutch, Romeo, Mickey ja Dare*.

Hieman Master Chiefin tapaan, tulokkaan naamaa ei nähdä pelin aikana. Omaa hahmoa muokatessaan kaikkien muiden paitsi tulokkaan kypärän voi ottaa pois päästä. Kuten edeltäjässään *Halo 3*:ssa, pelaaja voi muokata hahmonsa tunnusta () sekä "palvelutägiä" (), mutta hieman monipuolisemmin.

## Aiheesta muualla
*
Tensegrity

**Tensegrity** on käsite, jota Carlos Castaneda käytti viittaamaan keksimiinsä "maagisiin liikkeisiin". Castanedan mukaan liikkeet kehittivät Meksikon intiaanishamaanit. 

Castaneda loi Cleargreen Incorporated -yhtiön vuonna 1995 pyörittääkseen tensegrity-liiketoimintaa. Hän julkaisi kirjan "Maagiset liikkeet" vuonna 1998. Maagiset liikkeet on ohjekirja tensegrity-liikkeiden tekemiseen. Castaneda julkaisi aiheesta myös opetusvideon.

## Kritiikki

Kriitikoiden mukaan Carlos Castanedan tuotokset ovat fiktiota. Tensegrityn tapauksessa hän kriitikoiden mukaan vain uudelleentuotteisti Kiinasta peräisin olevan tai chin rahantekotarkoituksissa.

## Tensegrity-itsemurhat

Patricia Partin ja joukko muita tensegrityn harrastajia katosi Castanedan kuoleman jälkeen vuonna 1998. Myöhemmin Partinin ruumis löytyi Kuolemanlaaksosta. Hän oli ilmeisesti tehnyt rituaali-itsemurhan.

## Tensegrity Suomessa

Suomeen rekisteröitiin vuonna 1999 Kirkkaanvihreä ry jakamaan tietoa ja edistämään Tensegrity-harjoitusten käyttöä. Yhdistys lopetti toimintansa vuoden 2011 alussa.

## Lähteet

## Aiheesta muualla

* Mitä on Tensegrity?  - Cleargreenin sivut
Stadio Friuli

**Stadio Friuli** on stadion Udinen kaupungissa Italiassa. Stadion on Udinese Calcion kotistadion. Vuonna 1976 avatun stadionin kapasiteetti on noin 41&nbsp;700. Stadion oli yksi jalkapallon MM-kilpailujen 1990 pelipaikoista. 

## Lähteet
Hovd (kaupunki)

**Hovd** (, tunnettiin aiemmin nimellä *Kobdo*) on noin 28&nbsp;000 asukkaan kaupunki läntisessä Mongoliassa. Se on samannimisen provinssin pääkaupunki. Se sijaitsee vanhan karavaanitien varrella noin 1&nbsp;600 kilometriä Ulaanbaatarista länteen ja noin 200&nbsp;km Ölgiistä itään Altaivuorten juurella.

## Historia
Oiraattihallitsija Galdan Boshogtu-kaani perusti Hovdin alueelle maanviljelyssiirtokunnan vuonna 1685. Qing-dynastia siirsi puolestaan noin 1&nbsp;000 mongolia Sisä-Mongoliasta Hovdjoen varrelle vuonna 1718. Paikalle siirrettiin mongolien ohella myös muita Kiinasta karkotettuja henkilöitä. Vuonna 1731 asutuskeskusta siirrettiin alavirtaan ja paikalle tuli kiinalaisvaruskunta. Paikka jouduttiin hylkäämään tulvan takia vuonna 1762 ja tällöin asutuskeskus siirrettiin nykyiselle paikalleen ja sen ympärille rakennettiin muuri.

Turkestanilaiset ryöstivät ja tuhosivat Hovdin vuonna 1871, mutta kaupunki rakennettiin uudelleen muutaman vuoden kuluttua. 1800-luvun loppupuolella Hovdiin oli kehittynyt kolme kaupunginosaa, varuskunta-alue *Sang-un Khota*, kiinalaisten kauppiaiden keskus *Maimaching* ja Keltaisen temppelin alue eli *Tügeemel Amurjuulagchi*. Hovd oli läntisen Mongolian kaupan keskus ja vuonna 1905 kaupunkiin perustettiin venäläinen konsulaatti.

Mongolian itsenäistymisen yhteydessä mongolisotajoukot hävittivät kiinalaisen varuskunnan ja ryöstivät kappa-alueen 7. elokuuta 1912. Kaupunki säilyi Länsi-Mongolian suurimpana kaupunkina, mutta sen merkitystä vähensi Uvsin ja Bajan-Ölgiin provinssien erottaminen Hovdin provinssista. Hovd nimettiin uudelleen Jargalantiksi vuonna 1931, mutta se sai vanhan nimensä takaisin vuonna 1959.

## Lähteet
Erik Lindroos

**Nils Erik Lindroos** (13. marraskuuta 1906 Turku – 16. heinäkuuta 1980 Helsinki) oli suomalainen arkkitehti. Hänen töistään tunnetuin on Pääposti. Postitalon suunnittelukilpailun hän voitti yhdessä Jorma Järven kanssa. Kaksikon yhteistyötä oli myös Puutalo Oy:n esivalmistetuissa tyyppitaloissa. Lisäksi Lindroos suunnitteli puolisonsa Elma Lindroosin (o.s. Ekman) kanssa Arabian tehdasrakennuksia sekä seurakuntataloja, kunnantaloja, kouluja, opistoja, pankkeja ja asuinrakennuksia. Lindroosin perheen kotitalo Munkkiniemessä vuodelta 1956 on sekin muodostunut pieneksi arkkitehtoniseksi kohteeksi.. Liljendahl:n sankarihautausmaa ja sen 20.4.1947 paljastettu muistomerkki ovat hänen suunnittelemaansa. 

## Lähteet
Saturday Night Evil

**Saturday Night Evil** on Deathlike Silence -yhtyeen toinen levy. Levyn julkaisi Spinefarm Records vuonna 2009.

Albumi nousi Suomen virallisen listan sijalle 21.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Ms. Maya – laulu
* Mr. Cerberos – kitara
* Mr. Catafalque – kitara
* Mr. Ward – bassokitara
* Mr. Gehenna – rummut
* Mr. Lethargy – kosketinsoitin

+

* Erna Siikavirta – kosketinsoitin (kappale 10)

### Tuotanto
* Esa Orjatsalo – äänittäjä
* Mikko Karmila – miksaaja
* Svante Forsbäck – masteroija
* Jarkko Tiitinen – valokuvat
* Kalle Pyyhtinen – grafiikka, layout

## Arvostelut
* Desibeli.net: 
* Imperiumi.net: 
* Soundi: 

## Lähteet

## Aiheesta muualla
* 
*
Estadio La Corregidora

**Estadio La Corregidora** (yleensä vain **Estadio Corregidora**) on urheilustadion Querétaron kaupungissa Meksikossa. Stadion on Querétaro FCn kotistadion ja oli myös jalkapallon MM-kilpailujen 1986 pelipaikoista.

## Lähteet
Suomen Alzheimer-tutkimusseura

**Suomen Alzheimer-tutkimusseura** on vuonna 1997 perustettu tieteellinen seura, jonka tarkoituksena on edistää muistihäiriöiden ja dementian, erityisesti Alzheimerin taudin tieteellistä tutkimusta, ehkäisyä ja hoitoa sekä lisätä jäsentensä ammatillisia tietoja ja taitoja ja edistää alan koulutusta Suomessa.

Seura jakaa säännöllisesti apurahoja erityisesti nuorille tutkijoille.

## Lähteet

## Aiheesta muualla
* Kotisivut
Dmitri Muratov

**Dmitri Andrejevitš Muratov** (; s. 30. lokakuuta 1961 Samara, Venäjä) on venäläisen sanomalehden *[[Novaja Gazeta]]n* päätoimittaja. Vuonna 2021 hänelle myönnettiin Nobelin rauhanpalkinto Maria Ressan kanssa.

Muratov perusti demokratiaa kannattavan *Novaja Gazeta* -sanomalehden vuonna 1993 yhdessä useiden muiden toimittajien kanssa. Hän oli lehden päätoimittaja vuosina 1995–2017 ja palasi lehden päätoimittajaksi vuonna 2019. *Novaja Gazeta* tunnetaan erityisesti reportaaseistaan, jotka käsittelevät arkaluontoisia aiheita, kuten korruptiota, ihmisoikeusloukkauksia, vaalivilppiä, poliisiväkivaltaa ja muuta vallan väärinkäyttöä.

Päätoimittajana Muratov on ollut äänekäs itsenäisen median puolustaja. Journalisteja suojelevan komitean () mukaan Muratov on auttanut luomaan "ainoan aidosti kriittisen sanomalehden, jolla on nykyään valtakunnallista merkitystä Venäjällä". Oppositiolehden työntekijöistä on murhattu neljä tai viisi, tunnetuimpana heistä Anna Politkovskaja.

Muratov otti kesäkuussa 2009 vastaan Helsingissä Kansainvälisen lehdistöinstituutin eli IPI:n sananvapauspalkinnon.

Venäjän hyökättyä Ukrainaan 24. helmikuuta 2022 Muratov alkoi julkaista *Novaja Gazetaa kaksoisversiona*, venäjäksi ja  ukrainaksi. Lisäksi hän ilmoitti lehden uhmaavan Venäjän lehdistönvalvonnan ohjeistusta, jonka mukaan raportoinnissa sodan kulusta saisi käyttää vain Venäjän valtion virallisia tiedotuksia.

## Kuvia

Tiedosto:Dmitry Muratov Four Freedoms Award 2010.jpg|Muratov ja hänen saamansa Neljän vapauden palkinto.
Tiedosto:Dmitry Medvedev and Dmitry Muratov (2009).jpg|Muratov haastattelemassa Dmitri Medvedeviä vuonna 2009.
Tiedosto:2018-06-20 Boris Nemzow Preis 2018-9831.jpg|Muratov myöntämässä Boris Nemtsov -palkintoa Nadezda Mitjukškinalle vuonna 2018.


## Lähteet
Malakiittimedestäjä

**Malakiittimedestäjä** (*Nectarinia famosa*) on eteläisessä Afrikassa tavattava medestäjiin kuuluva varpuslintu.

## Koko ja ulkonäkö

Kooltaan malakiittimedestäjäkoiras on naarasta suurempi. Koiras on noin 25&nbsp;cm ja naaras noin 15&nbsp;cm pitkä. Koiras on väriltään kirkkaan metallinhohtoisen vihreä.Mustien siipien kupeessa on keltaiset laikut, jotka eivät yleensä ole näkyvissä. Koiraan kaksi keskimmäistä pyrstösulkaa ovat muita pitemmät. Naaras ja nuori malakiittimedestäjäkoiras ovat väriltään selästään harmaita ja vatsastaan kellertäviä. Malakiittimedestäjän nokka on hyvin pitkä ja alaspäin kaartuva.

## Levinneisyys ja elinympäristö
Malakiittimedestäjää tavataan laajalla alueella, joka ulottuu Sudanin ja Eritrean eteläosista Afrikan eteläkärkeen ja lisäksi Lesothosta, Swazimaasta ja Zimbabwesta. Lajin elinympäristöä ovat eteläiselle Afrikalle tyypilliset pensaikkoiset kasvillisuusvyöhykkeet kuten fynbos ja karoo. Laji elää rannikolta vuoristoon aina 2&nbsp;800 metrin korkeuteen.

## Elintavat
Malakiittimedestäjät elävät yleensä yksin, mutta saattavat kerääntyä jopa 1000 yksilön parviin ruokaillessaan. Laji on erityisen tarkka reviiristän ja varsinkin koiraat voivat olla hyvinkin aggressiivisia muita lintuja kohtaan. Ovaalimaisen pesänsä laji rakentaa pensaiden suojaan. Naaras munii kahdesta kolmeen vihreää, tummapilkullista munaa, joita vain se hautoo kaksi viikkoa. Koirasmalakiittimedestäjä osallistuu poikasten ruokintaan.

Ravintonaan malakiittimedestäjät käyttävät kasvien mettä. Erityisesti laji ruokailee proteoilla ja lobelioilla. Lisäksi laji pyydystää hyönteisiä erityisesti poikasten ruuaksi.

## Lähteet
Bill Cantrell

**William "Wild Bill" Cantrell** (31. tammikuuta 1908 West Point, Kentucky – 22. tammikuuta 1996) oli yhdysvaltalainen Indianapolis 500- ja Powerboat-kuljettaja. Hän osallistui kolmeen Indianapolis 500 -kilpailuun kausina 1948–1950 (vuoden 1952 kilpailussa hän karsiutui eikä päässyt kilpailuun). Hän oli parhaimmillaan maalissa 16., vaikka keskeytti kaikissa kilpailuissaan. Hänet luokitellaan F1-kuljettajaksi, koska Indianapolis 500 kuului F1-sarjaan vuosina 1950–1960.

Cantrell voitti vuoden 1949 Hydroplane Gold Clubin Detroitissa ja ensimmäisen Indiana Governor’s Cup Racen vuonna 1954.

## Formula 1 -tulokset
 
 Jaettu auto Bayliss Levrettin kanssa.

## Lähteet
Campeonato Brasileiro Série A:n kausi 2008

Campeonato Brasileiro Série A:n 38. kausi alkoi 10. toukokuuta 2008 ja päättyi 7. joulukuuta 2008. Kaudella oli mukana 20 joukkuetta ja se pelattiin kaksinkertaisena.

## Sarjataulukko

## Parhaat maalintekijät
British Columbia Amateur Hockey Association

**British Columbia Amateur Hockey Association** on jääkiekko-organisaatio, joka toimii Kanadan jääkiekkoliiton alaisena kaupungeissa Brittiläinen Kolumbia ja Yukon. Yhteensä siinä pelaa 55 000 pelaajaa.

## Aiheesta muualla
* Virallinen sivusto
Campeonato Brasileiro Série A:n kausi 2009

Campeonato Brasileiro Série A:n 39. kausi alkoi 9. toukokuuta 2009 ja päättyi 6. joulukuuta 2009. Kaudella oli mukana 20 joukkuetta ja se pelattiin kaksinkertaisena.

## Joukkueet kaudella 2009
Victor Leandro Bagy

**Victor Leandro Bagy** tai yksinkertaisesti **Victor** (s. 21. tammikuuta 1983 Santo Anastácio, São Paulon osavaltio, Brasilia) on brasilialainen jalkapallomaalivahti. Hän edustaa tällä hetkellä Brasilian pääsarjassa Atletico Mineiron seuraa. Victor aloitti uransa Paulista-joukkueessa, jossa hän myös voitti Copa do Brasilin. Vuonna 2008 hän siirtyi Grêmioon. Gaúchossa Victor loukkaantui, jonka takia Marcelo Grohe sai peliakaa. Hän palasi joukkueensa maalivahdiksi Brasileirãon alussa.

21. toukokuuta 2009 Victor kutsuttiin Brasilian kokoonpanoon vuoden . Lisäksi hänet kutsuttiin maansa kokoonpanoon vuoden 2009 Maanosaliittojen cupiin.

## Palkinnot ja saavutuket
*Copa do Brasil 2005 (Paulista)
*Vuoden 2008 Brasilian pääsarjan paras maalivahti CBF:n valitsemana

## Lähteet
Duane Carter

**Duane Carter** (5. toukokuuta 1913 Fresno, Kalifornia – 7. maaliskuuta 1993 Indianapolis, Indiana) oli yhdysvaltalainen Indianapolis 500 -kuljettaja. Hän osallistui yhteensä 11 Indianapolis 500 -kilpailuun kausina 1948–1955, 1959–1960 ja 1963.  Hän saavutti Formula 1-sarjassa yhteensä 6,5 MM-pistettä ja yhden palkintosijan, jonka hän jakoi Sam Hanksin kanssa vuoden 1953 kilpailussa. Carter ajoi yhteensä 4&nbsp;300 mailia eli 6&nbsp;900&nbsp;km johtamatta kertaakaan kilpailua. Hän on tässä tilastossa neljäntenä.

Carter ajoi urallaan myös Midget cars ja Sprint cars -sarjoissa. Hänet valittiin National Sprint Car Hall of Fameen vuonna 1991 ja National Midget Auto Racing Hall of Fameen vuonna 1989.

Carterin poika Pancho kilpaili myös Indycars-sarjoissa.

## Lähteet
Hinnerjoen vaakuna

**Hinnerjoen vaakuna** on saanut aiheensa kunnan alueelta tehdyistä kivikautisista esinelöydöistä. Kivikautisia asuinpaikkoja on Hinnerjoen alueelta rekisteröity kuusi, joihin vaakunan vasarakirveen päät viittaavat.

Vaakunan selitys on ”sinisessä kentässä vieretysten kolme hopeista, paaluittaista, kivistä vasarakirveen päätä.” Vaakunan on suunnitellut Gustaf von Numers, ja se vahvistettiin käyttöön 4. toukokuuta 1953. Vaakuna jäi epäviralliseksi kotiseutuvaakunaksi 1970 Hinnerjoen liityttyä Euraan.

## Lähteet
* 
*
Bambang Pamungkas

**Bambang Pamungkas** (s. 10. kesäkuuta 1980 Salatiga, Keski-Jaava) on indonesialainen jalkapallohyökkääjä. Hän on pelannut ammattilaisseuroissa Indonesiassa, Malesiassa ja Alankomaissa. Hän on Indonesian jalkapallomaajoukkueen eniten maaotteluita pelannut ja eniten maaottelumaaleja tehnyt pelaaja. Hän on 87 maaottelussaan tehnyt 38 maalia. Hän pelasi ensimmäisen maaottelunsa heinäkuussa 1999 ja lopetti maajoukkueuransa marraskuuhun 2012 mutta pelasi tämän jälkeen vielä yhdessä maaottelussa tammikuussa 2018.

## Seurat
* Persija Jakarta (1999–2000, 2001–2004, 2007–)
* EHC Norad (2000–2001)
* Selangor FA (2005–2006)

## Lähteet

## Aiheesta muualla
* Viralliset sivut
Elie Aiboy

**Elie Aiboy** (s. 20. huhtikuuta 1979 Jayapura, Länsi-Papua) on indonesialainen jalkapalloilija. Hän pelasi Indonesian jalkapallomaajoukkueessa 48 maaottelua ja teki niissä kahdeksan maalia vuosina 2001–2012. Hänen seuroinaan ovat olleet PSB Bogor (Indonesia), Persipura Jayapura (Indonesia), Semen Padang (Indonesia), Persija Jakarta (Indonesia), Selangor FA (Malesia), Arema Malang (Indonesia) ja PSMS Medan (Indonesia).

## Lähteet

## Aiheesta muualla
* National Football Teams: Elie Aiboy
Abdulaziz Khathran

**Abdulaziz Khathran** (; s. 31. heinäkuuta 1973 Mekka) on saudiarabialainen jalkapalloilija. Hänen ammattilaisseuroinaan ovat olleet Al-Shabab ja Al-Hilal. Hän osallistui Saudi-Arabian jalkapallomaajoukkueen pelaajana maailmanmestaruuskilpailuihin vuosina 2002 ja 2006.

## Lähteet

## Aiheesta muualla
* National Football Teams: Abdulaziz Khathran
Stadio San Nicola

**Stadio San Nicola** on monikäyttöinen stadion Barin kaupungissa Italiassa. Se on jalkapalloseura AS Barin kotistadion. Stadion oli myös yksi jalkapallon MM-kilpailujen 1990 pelipaikoista sekä kilpailujen pronssiottelun ottelupaikka.

## Lähteet
Toivo Asikainen

**Toivo Asikainen** (18. toukokuuta 1913 – 4. heinäkuuta 1999) oli suomalainen jalkapalloilija.

Keskustukena pelannut Asikainen edusti urallaan mestaruussarjassa ja 1. divisioonassa pelannutta Viipurin Susia 1937–1948 ja 1. divisioonan Hyvinkään Palloseuraa 1949. Hän voitti Susissa Suomen mestaruuden 1940. Kaikkiaan Asikainen pelasi kahdeksan kauden aikana 85 pääsarjatason ottelua, joissa hän teki kaksi maalia.

Maajoukkueessa Asikainen pelasi vuonna 1940 kaksi maaottelua.

Toivo Asikaisen isä Alppo Asikainen voitti painissa olympiapronssia Tukholmassa 1912.

## Lähteet
Foxboro Stadium

**Foxboro Stadium** tai **Foxborough Stadium** (ennen myös **Schaefer Stadium** ja **Sullivan Stadium**) oli monikäyttöinen urheilustadion Foxboroughin kaupungissa, Massachusettsin osavaltiossa, Yhdysvalloissa. Stadion purettiin vuonna 2002 ja sen tilalle rakennettiin Gillette Stadium. Stadion oli NFL-seura New England Patriotsin sekä jalkapalloseura New England Revolutionin kotistadion. Stadion oli myös yksi jalkapallon MM-kilpailujen 1994 sekä naisten jalkapallon MM-kilpailujen 1999 pelipaikoista.

## Lähteet
Marika Visakorpi

**Marika Anneli Visakorpi-Kemppainen ** (s. 1969 Helsinki) on suomalainen poliitikko (kristillisdemokraatit) ja juristi. Hän valmistui oikeustieteen kandidaatiksi (OTK) Helsingin yliopistosta.  Sittemmin hän on toiminut syyttäjänä Keski-Suomessa vuodesta 1998. 

Visakorpi on istunut Jyväskylän kaupunginvaltuustossa vuodesta 2004. Hänet valittiin kaupunginvaltuustoon myös vuoden 2017 kuntavaaleissa, joissa hän sai 1&nbsp;051 ääntä.
 
Visakorpi on Keski-Suomen maakuntavaltuuston jäsen. Hän on toiminut myös KD-naisten puheenjohtajana.

## Lähteet

## Aiheesta muualla
* Visakorven kotisivut
*
Daddy Cool

**Daddy Cool** on saksalaisen Boney M. -yhtyeen kappale ja järjestyksessään toinen single vuodelta 1976. Se julkaistiin myös Boney M:n debyyttialbumilla *[[Take the Heat off Me]]*. Kappaleesta on sittemmin tehty useita versioita.

Single julkaistiin sekä 7 että 12 tuuman vinyylisinglenä. Siitä muodostui Boney M:n ensimmäinen Länsi-Saksassa listalle noussut kappale, ja samalla listaykkönen kahdentoista viikon ajaksi. Se nousi listan kärkeen myös Sveitsissä (12 viikkoa), Norjassa (10 viikkoa), Ruotsissa (6 viikkoa), Belgiassa ja Itävallassa. Britanniassa sijoitus oli kuudes. Yhdysvalloissa se ylsi Billboard-listalla 65:nneksi ja Dance Music/Club Play Singles -listalla sijalle 11 yhdessä kappaleiden ”Take the Heat off Me” ja ”Fever” kanssa.

Alkuperäisen singlen B-puolella oli cover-versio Bob Marley & The Wailersin kappaleesta ”No Woman, No Cry”.

## Listasijoitukset

## Lähteet
Cody

**Cody** voi viitata seuraaviin asioihin:
*Cody, miehen nimi
*William Cody eli Buffalo Bill, yhdysvaltalainen lännensankari
*Cody, kylä Floridassa
*Cody, Duluthin kaupunginosa
*Cody, kylä ja kunta Nebraskassa
*Cody, kaupunki Wyomingissa
*Cody, autiokaupunki Kanadassa
*Cody, Tähtien sodan kloonikomentaja CC-2224:n lempinimi
Hannu Asikainen

**Hannu Asikainen** (12. tammikuuta 1948 Valkeakoski – 17. syyskuuta 2020 Tampere) oli suomalainen jalkapalloilija.

Keskikentällä pelannut Asikainen edusti urallaan Valkeakosken Hakaa 1964–1970 ja Tampereen Ilves-Kissoja sekä sen seuraajaa Tampereen Ilvestä 1971–1976. Hän voitti Hakassa SM-pronssia 1966. Haka voitti myös Suomen mestaruuden 1965, mutta Asikainen ei pelannut kauden aikana yhtään ottelua. Kaikkiaan Asikainen pelasi 10 kauden aikana 138 pääsarjatason ottelua, joissa hän teki viisi maalia. 

Maajoukkueessa Asikainen pelasi vuonna 1972 yhden maaottelun.

## Lähteet
This Is Us (Backstreet Boysin albumi)

**"This Is Us"** on Backstreet Boys -poikabändin vuonna 2009 julkaistu seitsemäs studioalbumi. Albumi on yhtyeen toinen levy nelihenkisenä yhtyeenä, ennen Kevin Richardsonin eroamista yhtyeestä. *RCA Records*in oli tarkoitus julkaista albumi 5. lokakuuta 2009 Isossa-Britanniassa, Jiven 6. lokakuuta 2009 USA:ssa, sekä Sony Musicissa myöhemmin maailmanlaajuisesti.

Albumilla yhtye on jälleen yhdistänyt voimansa entisen sovittajan ja tuottajan Max Martinin kanssa.

Ryhmä on työskennellyt myös tuottaja/sanoittaja RedOnen kanssa, joka on Lady Gagan ykköshittien "Just Dance" ja "Poker Face" takana. RedOne tuotti *This Is Us* -albumin pääsinglen "Straight Through My Heart", joka julkaistiin radioissa elokuussa ja digitaalisena latauksena ja CD:nä syyskuussa.

## Konsepti ja tuotanto

1. toukokuuta 2009 Backstreet Boysin tuotantoyhtiö julkaisi huolensa neljän levytetyn kappaleen vuotamisesta internettiin ennenaikaisesti. Haastattelussa A.J. McLean sanoi, että ryhmä oli "harmissaan siitä, että musiikkia vuoti erityisesti ylimääräisen huolenpidon takia, jonka oli tarkoitus pitää levy salassa". Lopulta ryhmä käytti vuodoista koitunutta takaiskua kääntääkseen albumin suunnan. McLean kuvasi albumia popin ja R&B:n sekoitukseksi, joka sisältää enemmän 'uptempo'-kappaleita live-esiintymisistä ja kiertueelta. Ensimmäinen single "Straight Through My Heart" esitettiin ensimmäisen kerran 15. elokuuta 2009 *KTU Beatstock*:issa New Yorkissa.

Paljastettiin myös, että pääsingle valittiin viiden tai kuuden kappaleen joukosta. Kuten muutkin samaa levy-yhtiöt käyttävät (Jordin Sparks, Britney Spears ja Ciara) yhtye julkaisee albumistaan sekä tavallisen, että **deluxe** version. Deluxe-versio (Japanissa rajoitettu erä) sisältää DVD-bonusmateriaalia, muttei lainkaan bonus-kappaleita.

## This Is Us -kiertue

## Julkaisu
Kuten muilla Sonyn artisteilla Jordin Sparksilla, Britney Spearsilla ja Ciaralla, myös Backstreet Boysien albumista on saatavilla useita erilaisia erikois- ja deluxe-versioita. Deluxe-versio sisältää live-esityksiä edellisistä singleistä O2 Areenalla esitettyinä, sekä musiikkivideon albumin ensimmäisesta siglestä.

### Singlet
* Ensimmäinen single "Straight Through My Heart" oli saatavilla ensimmäisen kerran ryhmän kotisivuilla 17. elokuuta ja julkaistiin radiossa seuraavana päivänä. Se nousi sijalle 3 Japanin *Hot 100* -listalla ja sijalle 18 Yhdysvaltojen *Hot Dance Club Songs* -listalla.
* Toinen single "Bigger" julkaistaan Britanniassa 14. joulukuuta 2009. ja Yhdysvalloissa tammikuussa 2010.

## Kappalelista
### Tavallinen painos

### Euroopan painoksen bonus-kappaleet

### Japanin painoksen bonus-kappaleet

### Rajoitettu/deluxe DVD painos
 
Levy sisältää pääasiassa videomateriaalia ryhmän Lontoon esiintymisestä O2 Arenalla.

#### Bonus DVD
#"I Want It That Way" 
#"Inconsolable" 
#"The One" 
#"The Call" 
#"Everybody (Backstreet's Back) "
#"Shape Of My Heart" 
#"Straight Through My Heart"

### U.S.A.:n deluxe painoksen bonus-sisältö: [http://itunes.apple.com/WebObjects/MZStore.woa/wa/viewPreorder?id=331256757&s=143441 iTunes "This Is Us" Pre-Order]

## Listasijat

## Julkaisuhistoria

## Lähteet
Stanford Stadium

**Stanford Stadium** on monikäyttöinen urheilustadion Stanfordin kaupungissa Kaliforniassa, Yhdysvalloissa. Stadionilla on järjestetty mm. Super Bowl XIX, jalkapallon MM-kilpailujen 1994, naisten jalkapallon MM-kilpailujen 1999 sekä vuoden 1984 olympialaisten otteluita.

## Lähteet
Anders Backman

**Anders Backman** (s. 6. helmikuuta 1954 Kaarlela) on uransa lopettanut suomalainen jalkapalloilija.

Hyökkääjänä pelannut Backman edusti urallaan mestaruussarjassa ja I divisioonassa pelanneita Gamlakarleby Bollklubbia ja Kokkolan Pallo-Veikkoja. GBK:ssa hän pelasi 1972–1978 ja KPV:ssa 1979–1985. Tämän jälkeen Backman pelasi vielä muutaman kauden alemmissa sarjoissa TUS:n ja ABK-48:n riveissä. Kaikkiaan Backman pelasi 7 kauden aikana 154 pääsarjatason ottelua, joissa hän teki 42 maalia.

Maajoukkueessa Backman pelasi vuosina 1979–1982 neljä A-maaottelua, joissa hän teki yhden maalin.

## Lähteet
Grahovon piiri

**Grahovon piiri** (, ) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 971 neliökilometriä.

Vuonna 2010 piirissä oli runsas 9&nbsp;300 asukasta. Hallinnollinen keskus on Grahovon kylä. Piiriin kuuluu 8 maalaiskuntaa.

Piiri sijaitsee Udmurtian lounaisosassa. Lännessä se rajoittu Kiznerin, pohjoisessa Možgan ja idässä Alnašin piireihin sekä etelässä Tatarstaniin.

Seudun itäosa sijaitsee Možgan ylängöllä ja länsiosa Umjakjoen laaksossa. Pinta-alasta 60&nbsp;% on maatalousmaata ja 35&nbsp;% metsää. Piirikeskuksesta on matkaa tasavallan pääkaupunkiin Iževskiin 160 kilometriä.

Asukkaista 42,3&nbsp;% on venäläisiä, 36,6&nbsp;% udmurtteja, 10,9&nbsp;% mareja, 6,1&nbsp;% krjašeneita ja 3,3&nbsp;% tšuvasseja.

Pääelinkeino on maatalous, joka on keskittynyt maidon ja lihan tuotantoon sekä viljakasvien viljelyyn. Seudulla harjoitetaan myös öljyn porausta.

Piirin etnisillä ryhmillä on omat kulttuuriseuransa ja kansanperinneryhmänsä. Paikallislehtenä ilmestyy venäjänkielinen *Selskaja nov*.

## Lähteet

## Aiheesta muualla
* Grahovon piiri Udmurtian tasavallan sivustolla 
* Grahovon piiri Udmurtian valtioneuvoston sivustolla  
* Grahovon piiri Den-uutistoimiston sivustolla
Jeonju World Cup Stadium

**Jeonju World Cup Stadium** (myös **Jeonju Castle**, **Jeonjuseong**) on jalkapallostadion Jeonjussa Etelä-Koreassa. 

Stadionilla pelattiin muutama ottelu jalkapallon MM-kilpailuissa 2002. 

## Lähteet